《重午二首 其二》
宋代·方一夔

苦疮战马倦风沙，伏枥无心万里赊。老去手风从妇展，愁来背痒倩儿爬。

人情反覆好生羽，世味差殊嗜食痂。一卷方书初读罢，小窗惊怪日西斜。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。